
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«22» жніўня 2023 г.
	      № 120
	   г. Масква




Аб Правілах прызнання электроннага лічбавага подпісу (электроннага подпісу) у электронным дакуменце і забеспячэння юрыдычнай сілы электронных дакументаў пры трансгранічным інфармацыйным узаемадзеянні юрыдычных асоб (суб’ектаў гаспадарання) з упаўнаважанымі органамі дзяржаў – членаў Еўразійскага эканамічнага саюза і Еўразійскай эканамічнай камісіяй з выкарыстаннем службы даверанага трэцяга боку


У адпаведнасці з пунктамі 11 і 30 Пратакола аб інфармацыйна-камунікацыйных тэхналогіях і інфармацыйным узаемадзеянні ў рамках Еўразійскага эканамічнага саюза (дадатак № 3 да Дагавора аб Еўразійскім эканамічным саюзе ад 29 мая 2014 года) і пунктам 5.2.3 плана мерапрыемстваў па рэалізацыі Стратэгічных напрамкаў развіцця еўразійскай эканамічнай інтэграцыі да 2025 года, зацверджанага распараджэннем Савета Еўразійскай эканамічнай камісіі ад 5 красавіка 2021 г. № 4, Калегія Еўразійскай эканамічнай камісіі вырашыла:
1.  Зацвердзіць прыкладзеныя Правілы прызнання электроннага лічбавага подпісу (электроннага подпісу) у электронным дакуменце і забеспячэння юрыдычнай сілы электронных дакументаў пры трансгранічным інфармацыйным узаемадзеянні юрыдычных асоб (суб’ектаў гаспадарання) з упаўнаважанымі органамі дзяржаў – членаў Еўразійскага эканамічнага саюза і Еўразійскай эканамічнай камісіяй з выкарыстаннем службы даверанага трэцяга боку.
2.  Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання. 


	Старшыня Калегіі
Еўразійскай эканамічнай камісіі
	М. Мясніковіч

	ЗАЦВЕРДЖАНЫ
Рашэннем Калегіі
Еўразійскай эканамічнай камісіі
ад 22 жніўня 2023 г. № 120




ПРАВІЛЫ
прызнання электроннага лічбавага подпісу (электроннага подпісу) у электронным дакуменце і забеспячэння юрыдычнай сілы электронных дакументаў пры трансгранічным інфармацыйным узаемадзеянні юрыдычных асоб (суб’ектаў гаспадарання) з упаўнаважанымі органамі дзяржаў – членаў Еўразійскага эканамічнага саюза і Еўразійскай эканамічнай камісіяй з выкарыстаннем службы даверанага трэцяга боку 
I. Агульныя палажэнні
1.  Гэтыя Правілы распрацаваны ў адпаведнасці з наступнымі міжнароднымі дагаворамі і актамі, якія складаюць права Еўразійскага эканамічнага саюза (далей – Саюз):
Пратакол аб інфармацыйна-камунікацыйных тэхналогіях і інфармацыйным узаемадзеянні ў рамках Еўразійскага эканамічнага саюза (дадатак № 3 да Дагавора аб Еўразійскім эканамічным саюзе ад 29 мая 2014 года);
Рашэнне Еўразійскага міжурадавага савета ад 9 жніўня 2019 г. № 7 «Аб Канцэпцыі трансгранічнага інфармацыйнага ўзаемадзеяння»;
Рашэнне Савета Еўразійскай эканамічнай камісіі ад 5 снежня 2018 г. № 96 «Аб патрабаваннях да стварэння, развіцця і функцыянавання трансгранічнай прасторы даверу»;
Рашэнне Савета Еўразійскай эканамічнай камісіі ад 18 верасня 2014 г. № 73 «Аб Канцэпцыі выкарыстання пры міждзяржаўным інфармацыйным узаемадзеянні сэрвісаў і электронных дакументаў, якія маюць юрыдычную сілу»;
Рашэнне Калегіі Еўразійскай эканамічнай камісіі ад 28 верасня 2015 г. № 125 «Аб зацвярджэнні Палажэння аб абмене электроннымі дакументамі пры трансгранічным узаемадзеянні органаў дзяржаўнай улады дзяржаў – членаў Еўразійскага эканамічнага саюза паміж сабой і з Еўразійскай эканамічнай камісіяй»;
распараджэнне Савета Еўразійскай эканамічнай камісіі ад 5 красавіка 2021 г. № 4 «Аб плане мерапрыемстваў па рэалізацыі Стратэгічных напрамкаў развіцця еўразійскай эканамічнай інтэграцыі да 2025 года».
2. Гэтыя Правілы вызначаюць парадак прызнання электроннага лічбавага подпісу (электроннага подпісу) у электронным дакуменце і забеспячэння юрыдычнай сілы электронных дакументаў пры трансгранічным інфармацыйным узаемадзеянні юрыдычных асоб (суб’ектаў гаспадарання) з упаўнаважанымі органамі дзяржаў – членаў Саюза (далей – дзяржавы-члены) і Еўразійскай эканамічнай камісіяй (далей – Камісія) з выкарыстаннем службы даверанага трэцяга боку.
3. Гэтыя Правілы прымяняюцца ў сферах, прадугледжаных пералікам, зацверджаным распараджэннем Калегіі Еўразійскай эканамічнай камісіі ад 25 студзеня 2022 г. № 8.
Прымяненне палажэнняў гэтых Правіл дапускаецца таксама ў іншых сферах, калі для іх Камісіяй не зацверджаны асаблівыя правілы прызнання электроннага лічбавага подпісу (электроннага подпісу) у электронным дакуменце і забеспячэння юрыдычнай сілы электронных дакументаў пры трансгранічным інфармацыйным узаемадзеянні.
4. Трансгранічнае інфармацыйнае ўзаемадзеянне рэалізуецца ў адпаведнасці з заканадаўствам дзяржаў-членаў і правам Саюза.
5. Механізм прызнання электроннага лічбавага подпісу (электроннага подпісу) (далей – ЭЛП) у электронным дакуменце і забеспячэння юрыдычнай сілы электронных дакументаў пры трансгранічным інфармацыйным узаемадзеянні грунтуецца на рэалізацыі задачы легалізацыі (пацвярджэння сапраўднасці) электронных дакументаў і ЭЛП юрыдычных асоб (суб’ектаў гаспадарання), якая выконваецца з выкарыстаннем службы даверанага трэцяга боку ў адпаведнасці з гэтымі Правіламі.
6. У рамках выканання задачы легалізацыі (пацвярджэння сапраўднасці) электронных дакументаў і ЭЛП юрыдычных асоб (суб’ектаў гаспадарання) у фіксаваны момант часу давераныя трэція бакі, сэрвісы якіх уваходзяць у склад службы даверанага трэцяга боку інтэграванай інфармацыйнай сістэмы Саюза (далей – інтэграваная сістэма), ва ўзаемадзеянні адзін з адным ажыццяўляюць для ўпаўнаважаных органаў дзяржаў-членаў і Камісіі працэдуру праверкі ЭЛП юрыдычных асоб (суб’ектаў гаспадарання) у электронных дакументах з фарміраваннем квітанцыі даверанага трэцяга боку як выніку такой праверкі (далей – працэдура пацвярджэння сапраўднасці).
7. Электронны дакумент, сапраўднасць якога пацверджана квітанцыяй даверанага трэцяга боку са станоўчым вынікам праверкі, прызнаецца ў юрысдыкцыі ўпаўнаважанага органа дзяржавы-члена і Камісіі раўназначным электроннаму дакументу, падпісанаму ЭЛП юрыдычнай асобы (суб’екта гаспадарання).
8. Забеспячэнне юрыдычнай сілы электроннага дакумента пры трансгранічным інфармацыйным узаемадзеянні давераных трэціх бакоў, упаўнаважаных органаў дзяржаў-членаў і Камісіі з юрыдычнымі асобамі (суб’ектамі гаспадарання), а таксама іншых удзельнікаў працэдуры пацвярджэння сапраўднасці, вызначаных у раздзеле II гэтых Правіл, ажыццяўляецца пры дапамозе прымянення да гэтых удзельнікаў адзіных патрабаванняў да стварэння, развіцця і функцыянавання трансгранічнай прасторы даверу, што зацвярджаюцца Камісіяй.
II.  Удзельнікі працэдуры пацвярджэння сапраўднасці
9.  Удзельнікамі працэдуры пацвярджэння сапраўднасці з’яўляюцца:
а) юрыдычныя асобы (суб’екты гаспадарання), якія прадстаўляюць электронныя дакументы ўпаўнаважаным органам дзяржаў-членаў або Камісіі;
б) упаўнаважаныя органы дзяржаў-членаў і Камісія, якія ўзаемадзейнічаюць з юрыдычнымі асобамі (суб’ектамі гаспадарання) і зацікаўлены ў пацвярджэнні сапраўднасці электронных дакументаў і ЭЛП юрыдычных асоб (суб’ектаў гаспадарання);
в) элементы трансгранічнай прасторы даверу, якія ўваходзяць у склад дзяржаўных кампанентаў і інтэграцыйнага кампанента агульнай інфраструктуры дакументавання інфармацыі ў электронным выглядзе, у адпаведнасці з дадаткам № 1 да Патрабаванняў да стварэння, развіцця і функцыянавання трансгранічнай прасторы даверу, зацверджаных Рашэннем Савета Еўразійскай эканамічнай камісіі ад 5 снежня 2018 г. № 96 (далей – элементы трансгранічнай прасторы даверу).
III.  Агульныя падыходы да рэалізацыі працэдуры прызнання ЭЛП у электронным дакуменце і забеспячэння юрыдычнай сілы электронных дакументаў
10.  Юрыдычная асоба (суб’ект гаспадарання) (далей – адпраўшчык) прадстаўляе ўпаўнаважанаму органу дзяржавы-члена або Камісіі (далей – атрымальнік) электронны дакумент, падпісаны ЭЛП, які сфарміраваны па-за юрысдыкцыяй размяшчэння атрымальніка.
11. Атрымальнік фарміруе і перадае запыт на пацвярджэнне сапраўднасці электроннага дакумента ў службу даверанага трэцяга боку, звяртаючыся да даверанага трэцяга боку, які знаходзіцца ў тым жа сегменце інтэграванай сістэмы, што і атрымальнік.
Запыт на пацвярджэнне сапраўднасці электроннага дакумента ўяўляе сабой структуру даных, у склад якой уключаюцца атрыманы ад адпраўшчыка электронны дакумент, элементы даных, што дазваляюць ідэнтыфікаваць адпраўшчыка, а таксама элементы даных, што дазваляюць давераным трэцім бакам, якія ўваходзяць у склад службы даверанага трэцяга боку, ідэнтыфікаваць юрысдыкцыю размяшчэння атрымальніка. Патрабаванні да фармату і структуры запыту на пацвярджэнне сапраўднасці электроннага дакумента вызначаны згодна з дадаткам № 1.
12. Давераныя трэція бакі, сэрвісы якіх уваходзяць у склад службы даверанага трэцяга боку, ва ўзаемадзеянні адзін з адным забяспечваюць праверку ЭЛП электроннага дакумента ў адпаведнасці з палажэннямі раздзела IV гэтых Правіл. Вынікам праверкі ЭЛП з’яўляецца квітанцыя даверанага трэцяга боку, што перадаецца атрымальніку давераным трэцім бокам, які знаходзіцца ў той жа юрысдыкцыі, што і атрымальнік. Патрабаванні да фармату і структуры квітанцыі даверанага трэцяга боку вызначаны ў дадатку № 1 да гэтых Правіл.
13. Атрымальнік, кіруючыся звесткамі, прадстаўленымі ў квітанцыі даверанага трэцяга боку, што перадаецца атрымальніку давераным трэцім бокам, які знаходзіцца ў той жа юрысдыкцыі, што і атрымальнік, або прызнае дакумент у якасці сапраўднага (калі квітанцыя гаворыць аб станоўчым выніку праверкі ЭЛП) і выконвае яго далейшую апрацоўку, або (калі квітанцыя сведчыць аб адмоўным выніку праверкі ЭЛП) не прызнае электронны дакумент сапраўдным і можа спыніць яго апрацоўку.
У выпадку калі атрымальнік спыняе апрацоўку электроннага дакумента, ён паведамляе аб гэтым адпраўшчыку.
14. Патрабаванні да электронных дакументаў, сапраўднасць якіх пацвярджаецца ў рамках ажыццяўлення працэдуры пацвярджэння сапраўднасці, вызначаны згодна з дадаткам № 2.
15. Упаўнаважаныя органы дзяржаў-членаў інфармуюць Камісію аб цэнтрах сертыфікацыі, сертыфікаты ключа праверкі ЭЛП якіх могуць выкарыстоўвацца ў адпаведнасці з гэтымі Правіламі.
Поўны пералік указаных цэнтраў сертыфікацыі публікуецца на інфармацыйным партале Саюза.
16. Пры прадстаўленні адпраўшчыкам электроннага дакумента атрымальніку выкарыстоўваюцца механізмы, прадугледжаныя Канцэпцыяй трансгранічнага інфармацыйнага ўзаемадзеяння, зацверджанай Рашэннем Еўразійскага міжурадавага савета ад 9 жніўня 2019 г. № 7.
17. Узаемадзеянне атрымальніка з давераным трэцім бокам выконваецца з выкарыстаннем інтэграцыйнай платформы інтэграванай сістэмы ў адпаведнасці з Правіламі электроннага абмену данымі ў інтэграванай інфармацыйнай сістэме знешняга і ўзаемнага гандлю, зацверджанымі Рашэннем Калегіі Еўразійскай эканамічнай камісіі ад 27 студзеня 2015 г. № 5 (далей – Правілы электроннага абмену данымі). Патрабаванні да структуры паведамленняў, у адпаведнасці з якімі выконваецца абмен запытамі і квітанцыямі, вызначаны згодна з дадаткам № 3. 
IV.  Правілы інфармацыйнага ўзаемадзеяння 
і апрацоўкі даных даверанымі трэцімі бакамі пры праверцы ЭЛП электроннага дакумента 
18.  Інфармацыйнае ўзаемадзеянне давераных трэціх бакоў выконваецца з выкарыстаннем інтэграцыйнай платформы інтэграванай сістэмы ў адпаведнасці з Правіламі электроннага абмену данымі.
Інфармацыйнае ўзаемадзеянне давераных трэціх бакоў выконваецца без рэалізацыі якога-небудзь агульнага працэсу ў рамках Саюза з выкарыстаннем службовых паведамленняў інтэграванай сістэмы.
Для паведамлення аб памылках выкарыстоўваюцца тэхналагічныя паведамленні аб памылках, што фарміруюцца і накіроўваюцца ў адпаведнасці з Правіламі электроннага абмену данымі і патрабаваннямі, указанымі ў дадатку № 3 да гэтых Правіл.
19. Давераны трэці бок, які прыняў ад атрымальніка запыт на пацвярджэнне сапраўднасці электроннага дакумента (далей – давераны трэці бок атрымальніка), выконвае яго апрацоўку, фарміруе і перадае ад свайго імені запыт на пацвярджэнне сапраўднасці электроннага дакумента да даверанага трэцяга боку, які знаходзіцца ў той жа юрысдыкцыі, што і адпраўшчык (далей – давераны трэці бок адпраўшчыка).
Патрабаванні да структуры запыту да даверанага трэцяга боку адпраўшчыка вызначаны ў дадатку № 1 да гэтых Правіл. Патрабаванні да структуры паведамлення, у адпаведнасці з якімі выконваецца перадача запыту праз інтэграцыйную платформу інтэграванай сістэмы, вызначаны ў дадатку № 3 да гэтых Правіл.
20. Давераны трэці бок адпраўшчыка, які атрымаў запыт ад даверанага трэцяга боку атрымальніка, ажыццяўляе наступныя дзеянні:
а) выконвае праверку ўсяго ЭЛП электроннага дакумента, указанага ў запыце;
б) фарміруе квітанцыю даверанага трэцяга боку адпраўшчыка, якая ўтрымлівае вынікі праверкі ўсяго ЭЛП электроннага дакумента, указанага ў запыце;
в) перадае сфарміраваную квітанцыю даверанага трэцяга боку адпраўшчыка даверанаму трэцяму боку атрымальніка.
21. Праверка ЭЛП заключаецца ў праверцы выканання наступных умоў у сукупнасці:
цэласнасць электроннага дакумента не парушана, што правяраецца шляхам параўнання хэш-значэння электроннага дакумента, вылічанага давераным трэцім бокам, з хэш-значэннем электроннага дакумента;
ЭЛП сфарміраваны з выкарыстаннем ключа ЭЛП, адпаведны сертыфікат ключа праверкі ЭЛП якога ўказаны ў складзе электроннага дакумента;
сертыфікат ключа праверкі ЭЛП правадзейны на момант падпісання электроннага дакумента (тэрмін дзеяння сертыфіката ключа праверкі ЭЛП не скончыўся і гэты сертыфікат не адкліканы);
кожны сертыфікат ключа праверкі ЭЛП з ланцужка сертыфікатаў ключоў праверкі ЭЛП цэнтраў сертыфікацыі правадзейны на момант падпісання (тэрмін дзеяння сертыфікатаў ключоў праверкі ЭЛП цэнтраў сертыфікацыі не скончыўся і гэтыя сертыфікаты не адкліканы);
сертыфікат ключа праверкі ЭЛП прызначаны для праверкі ЭЛП электроннага дакумента;
ЭЛП сфарміраваны кіраўніком юрыдычнай асобы (суб’екта гаспадарання);
сапраўднасць штампа часу электроннага дакумента (пры наяўнасці) праверана.
Давераны трэці бок адпраўшчыка мае права дадаткова правяраць ЭЛП адпраўшчыка ў электронным дакуменце, у тым ліку ў адпаведнасці з патрабаваннямі заканадаўства сваёй дзяржавы-члена.
Праверка кожнага ЭЛП выконваецца незалежна ад вынікаў праверкі іншага ЭЛП электроннага дакумента. Адмоўны вынік праверкі аднаго ЭЛП не азначае спынення праверак іншых ЭЛП электроннага дакумента.
У выпадку калі ўсе ўказаныя ўмовы пры праверцы ўсяго ЭЛП электроннага дакумента выконваюцца, сапраўднасць электроннага дакумента лічыцца пацверджанай (станоўчы вынік праверкі). Калі хаця б адна з умоў для аднаго ЭЛП не выконваецца, сапраўднасць электроннага дакумента лічыцца непацверджанай (адмоўны вынік праверкі).
Пры праверцы ЭЛП усе ўказаныя праверкі ажыццяўляюцца на дату і час, указаныя ў штампе часу, пры адсутнасці штампа часу праверка ажыццяўляецца на цяперашнюю дату і час.
22. Квітанцыя даверанага трэцяга боку адпраўшчыка падпісваецца ЭЛП, сфарміраваным у адпаведнасці з крыптаграфічнымі стандартамі службы даверанага трэцяга боку.
23. Давераны трэці бок адпраўшчыка перадае квітанцыю даверанаму трэцяму боку атрымальніка з выкарыстаннем інтэграцыйнай платформы інтэграванай сістэмы.
24. Давераны трэці бок атрымальніка пасля атрымання квітанцыі даверанага трэцяга боку адпраўшчыка правярае выкананне наступных патрабаванняў у сукупнасці:
а) хэш-значэнне электроннага дакумента, укладзенага ў квітанцыю даверанага трэцяга боку адпраўшчыка, супадае з хэш-значэннем электроннага дакумента, адпраўленага даверанаму трэцяму боку адпраўшчыка давераным трэцім бокам атрымальніка ў складзе запыту на пацвярджэнне сапраўднасці электроннага дакумента;
б) квітанцыя падпісана ЭЛП даверанага трэцяга боку адпраўшчыка, сфарміраваным з выкарыстаннем ключа ЭЛП даверанага трэцяга боку адпраўшчыка, адпаведны сертыфікат ключа праверкі ЭЛП якога ўказаны ў складзе гэтага ЭЛП;
в) сертыфікат ключа праверкі ЭЛП даверанага трэцяга боку адпраўшчыка выдадзены цэнтрам сертыфікацыі службы даверанага трэцяга боку і правадзейны на момант падпісання квітанцыі;
г) сертыфікат ключа праверкі ЭЛП цэнтра сертыфікацыі службы даверанага трэцяга боку правадзейны на момант падпісання квітанцыі;
д) час фарміравання квітанцыі даверанага трэцяга боку адпраўшчыка, указаны ў складзе квітанцыі, адрозніваецца ад часу атрымання гэтай квітанцыі давераным трэцім бокам атрымальніка не больш чым на 4 гадзіны;
е) найменне даверанага трэцяга боку атрымальніка, уключанае ў склад квітанцыі даверанага трэцяга боку адпраўшчыка, не адрозніваецца ад наймення, уключанага ў склад зыходнага запыту да даверанага трэцяга боку адпраўшчыка.
25. Па выніках выкананай праверкі квітанцыі даверанага трэцяга боку адпраўшчыка давераным трэцім бокам атрымальніка фарміруецца квітанцыя, якая падпісваецца ЭЛП у адпаведнасці з крыптаграфічным стандартам юрысдыкцыі даверанага трэцяга боку атрымальніка. Патрабаванні да структуры квітанцыі даверанага трэцяга боку вызначаны ў дадатку № 1 да гэтых Правіл.
26. Давераны трэці бок атрымальніка перадае атрымальніку квітанцыю з выкарыстаннем інтэграцыйнай платформы інтэграванай сістэмы. Патрабаванні да структуры паведамлення, пры дапамозе якога выконваецца перадача квітанцыі, вызначаны ў дадатку № 3 да гэтых Правіл.
V.  Вырашэнне няштатных сітуацый
27.  Няштатнай прызнаецца сітуацыя, пры якой апрацоўка даных з прычыны тэхнічных збояў, неадпаведнасці структуры электронных дакументаў, квітанцый даверанага трэцяга боку або паведамленняў устаноўленым правілам або на іншых падставах не можа быць праведзена згодна з палажэннямі гэтых Правіл.
28. Вырашэннем няштатных сітуацый займаюцца тэхнічныя падраздзяленні аператараў элементаў трансгранічнай прасторы даверу.
29. Для забеспячэння аператыўнага ўзаемадзеяння тэхнічныя падраздзяленні аператараў элементаў трансгранічнай прасторы даверу павінны вызначыць пералік адказных асоб, якія ўдзельнічаюць у вырашэнні няштатных сітуацый.
30. З мэтай вырашэння няштатных сітуацый кожным давераным трэцім бокам вядзецца журнал аўдыту, які ўтрымлівае інфармацыю аб прыёме, апрацоўцы, адпраўцы паведамленняў і электронных дакументаў, а таксама аб фарміраванні квітанцый даверанага трэцяга боку.
31. Давераны трэці бок фарміруе тэхналагічнае паведамленне аб памылцы ў тым выпадку, калі пры апрацоўцы ўваходнага паведамлення (запыту на пацвярджэнне сапраўднасці электроннага дакумента або паведамлення, якое ўтрымлівае квітанцыю даверанага трэцяга боку) узнікла любая з наступных памылак:
а) неадпаведнасць фармату або структуры паведамлення патрабаванням, устаноўленым у дадатку № 3 да гэтых Правіл;
б) неадпаведнасць фармату або структуры запыту на пацвярджэнне сапраўднасці электроннага дакумента або неадпаведнасць квітанцыі даверанага трэцяга боку патрабаванням, устаноўленым у дадатку № 1 да гэтых Правіл;
в) неадпаведнасць фармату і структуры электроннага дакумента, укладзенага ў запыт на пацвярджэнне сапраўднасці, патрабаванням, устаноўленым у дадатку № 2 да гэтых Правіл;
г) немагчымасць перадачы запыту на пацвярджэнне сапраўднасці электроннага дакумента даверанаму трэцяму боку адпраўшчыка ў сувязі з немагчымасцю вызначыць юрысдыкцыю даверанага трэцяга боку адпраўшчыка;
д) час чакання квітанцыі даверанага трэцяга боку адпраўшчыка давераным трэцім бокам атрымальніка перавышае 4 гадзіны з моманту адпраўкі запыту на пацвярджэнне сапраўднасці электроннага дакумента;
е) іншыя памылкі, якія прыводзяць да немагчымасці фарміравання і адпраўкі квітанцыі даверанага трэцяга боку.
32. Фарміраванне тэхналагічных паведамленняў аб памылцы ажыццяўляецца ў адпаведнасці з дадаткам № 3 да гэтых Правіл.
33. Тэхналагічнае паведамленне аб памылцы з выкарыстаннем інтэграцыйнай платформы інтэграванай сістэмы накіроўваецца:
а) давераным трэцім бокам атрымальніка – на адрас атрымальніка;
б) давераным трэцім бокам адпраўшчыка – на адрас даверанага трэцяга боку атрымальніка.
34. Для паведамлення атрымальніку аб немагчымасці фарміравання давераным трэцім бокам адпраўшчыка адпаведнай квітанцыі ажыццяўляецца перадача (рэтрансліраванне) давераным трэцім бокам атрымальніка на адрас атрымальніка тэхналагічнага паведамлення аб памылцы, атрыманага ад даверанага трэцяга боку адпраўшчыка.
35. У выпадку атрымання атрымальнікам ад даверанага трэцяга боку атрымальніка тэхналагічнага паведамлення аб памылцы, якое сведчыць аб перавышэнні часу чакання квітанцыі даверанага трэцяга боку адпраўшчыка, атрымальнік можа пры неабходнасці выканаць паўторную адпраўку запыту на пацвярджэнне сапраўднасці электроннага дакумента.
36. Аператарамі элементаў трансгранічнай прасторы даверу павінны быць прааналізаваны ўсе ўзніклыя няштатныя сітуацыі, сфарміраваны вывады аб прычынах іх узнікнення і прыняты ўсе меры для іх ліквідацыі і недапушчэння ў далейшым.

_____________

	ДАДАТАК № 1

	
	да Правіл прызнання электроннага лічбавага подпісу (электроннага подпісу) у электронным дакуменце і забеспячэння юрыдычнай сілы электронных дакументаў пры трансгранічным інфармацыйным узаемадзеянні юрыдычных асоб (суб’ектаў гаспадарання) з упаўнаважанымі органамі дзяржаў – членаў Еўразійскага эканамічнага саюза і Еўразійскай эканамічнай камісіяй з выкарыстаннем службы даверанага трэцяга боку




ПАТРАБАВАННІ
да фармату і структуры запыту да даверанага трэцяга боку і фарміравання квітанцыі даверанага трэцяга боку
1. Гэты дакумент устанаўлівае патрабаванні да фармату і структуры даных, якія перадаюцца даверанаму трэцяму боку ў якасці запыту з мэтай пацвярджэння сапраўднасці электронных лічбавых подпісаў (электронных подпісаў) і электронных дакументаў пры трансгранічным узаемадзеянні юрыдычных асоб (суб’ектаў гаспадарання) з упаўнаважанымі органамі дзяржаў – членаў Еўразійскага эканамічнага саюза і Еўразійскай эканамічнай камісіяй (далей – запыт), а таксама патрабаванні да фарміравання квітанцыі даверанага трэцяга боку.
2. Давераны трэці бок пры прыёме запыту павінен правяраць яго адпаведнасць патрабаванням гэтага дакумента. У выпадку парушэння патрабаванняў гэтага дакумента апрацоўка запыту павінна быць спынена і давераны трэці бок павінен паведаміць аб гэтым удзельніку працэдуры пацвярджэння сапраўднасці, які сфарміраваў запыт.
3.  Запыт павінен перадавацца ў выглядзе структуры DVCSRequest, вызначанай стандартам RFC 3029 (Internet X.509 Public Key Infrastructure Data Validation and Certification Server Protocols, https://datatracker.ietf.org/doc/html/rfc3029).
4.  Палі структуры DVCSRequest павінны запаўняцца ў адпаведнасці з патрабаваннямі стандарту RFC 3029 для рэалізацыі сэрвісу «Validation of Digitally Signed Document (vsd)» з удакладненнямі, указанымі ў табліцы 1.
Табліца 1
Патрабаванні да запаўнення палёў структуры DVCSRequest
	Поле
	Патрабаванне

	requestInformation.version
	поле не запаўняецца

	requestInformation.service
	запаўняецца значэннем «vsd(2)»

	requestInformation.nonce 
	поле не запаўняецца

	requestInformation.requestTime
	поле не запаўняецца

	requestInformation.requester
	поле запаўняецца найменнем (ідэнтыфікатарам) органа (арганізацыі), які сфарміраваў запыт 
упаўнаважаны орган: патрабаванні да запаўнення поля вызначаюцца на нацыянальным узроўні;
Камісія: выкарыстоўваецца элемент dNSName, які запаўняецца фіксаваным значэннем «EEC»;
давераны трэці бок (ДТБ) атрымальніка: выкарыстоўваецца элемент dNSName, які запаўняецца ідэнтыфікатарам дзяржавы – члена Еўразійскага эканамічнага саюза (далей – дзяржава-член) атрымальніка, што ініцыявала запыт, у адпаведнасці са стандартам ISO 3166-1 alpha-2

	requestInformation.requestPolicy
	поле не запаўняецца

	requestInformation.dvcs
	выкарыстоўваецца элемент dNSName, які запаўняецца ідэнтыфікатарам дзяржавы-члена адпраўшчыка ў адпаведнасці са стандартам ISO 3166-1 alpha-2; поле выкарыстоўваецца ДТБ атрымальніка для вызначэння таго, у якую з дзяржаў-членаў неабходна перанакіраваць запыт

	requestInformation.dataLocations
	поле не запаўняецца

	requestInformation.extensions
	поле не запаўняецца

	data
	выкарыстоўваецца элемент message, змесціва якога запаўняецца CMS-аб’ектам SignedData, што ўтрымлівае электронны дакумент

	transactionIdentifier
	поле не запаўняецца



[bookmark: _Ref389568475]5.  Квітанцыя павінна фарміравацца ў выглядзе структуры DVCSResponse, упакаванай і падпісанай з выкарыстаннем аб’екта SignedData ў адпаведнасці са стандартам RFC 3029 (Internet X.509 Public Key Infrastructure Data Validation and Certification Server Protocols, https://datatracker.ietf.org/doc/html/rfc3029).
6. У склад структуры DVCSResponse, якая ўтрымлівае станоўчы або адмоўны вынік праверкі ЭЛП, павінен уключацца блок dvCertInfo, палі якога павінны запаўняцца ў адпаведнасці з патрабаваннямі стандарту RFC 3029 для рэалізацыі сэрвісу «Validation of Digitally Signed Document (vsd)» з удакладненнямі, указанымі ў табліцы 2.
Табліца 2
Патрабаванні да запаўнення палёў блока dvCertInfo
	Поле
	Патрабаванні па запаўненні

	version
	поле не запаўняецца

	dvReqInfo
	блок капіруецца з запыту DVCSRequest без змяненняў

	serialNumber
	поле запаўняецца ўнікальным нумарам квітанцыі, патрабаванні да якога вызначаюцца на нацыянальным узроўні

	messageImprint.digestAlgorithm
	запаўняецца OID-ідэнтыфікатарам алгарытму вылічэння хэш-значэння згодна з дадаткам № 8 да Палажэння аб абмене электроннымі дакументамі пры трансгранічным узаемадзеянні органаў дзяржаўнай улады дзяржаў – членаў Еўразійскага эканамічнага саюза паміж сабой і з Еўразійскай эканамічнай камісіяй, зацверджанага Рашэннем Калегіі Еўразійскай эканамічнай камісіі ад 28 верасня 2015 г. № 125 (далей – Палажэнне аб абмене электроннымі дакументамі)

	messageImprint.digest
	поле запаўняецца значэннем хэш-значэння электроннага дакумента па правілах, вызначаных стандартам RFC 3029; выкарыстоўваемы алгарытм вылічэння хэш-сумы павінен адпавядаць звесткам, указаным у полі dvCertInfo.messageImprint.
digestAlgorithm

	responseTime
	указваецца час фарміравання квітанцыі; запаўняецца штампам часу, аформленым згодна са стандартам RFC 3161 
пры фарміраванні штампа часу ідэнтыфікатары крыптаграфічных стандартаў павінны ўказвацца ў адпаведнасці з дадаткам № 8 да Палажэння аб абмене электроннымі дакументамі

	policy
	патрабаванні да запаўнення поля вызначаюцца на нацыянальным узроўні

	reqSignature
	поле не запаўняецца



7. У выпадку крытычных памылак, якія не дазваляюць даверанаму трэцяму боку апрацаваць запыт, а таксама ў выпадку, калі адна з праверак, прадугледжаных пунктам 24 Правіл прызнання электроннага лічбавага подпісу (электроннага подпісу) у электронным дакуменце і забеспячэння юрыдычнай сілы электронных дакументаў пры трансгранічным інфармацыйным узаемадзеянні юрыдычных асоб (суб’ектаў гаспадарання) з упаўнаважанымі органамі дзяржаў – членаў Еўразійскага эканамічнага саюза і Еўразійскай эканамічнай камісіяй з выкарыстаннем службы даверанага трэцяга боку, зацверджаных Рашэннем Калегіі Еўразійскай эканамічнай камісіі ад 22 жніўня 2023 г. № 120, скончылася няўдачай, у склад структуры DVCSResponse павінен уключацца блок dvErrorNote, палі якога павінны запаўняцца ў адпаведнасці з патрабаваннямі стандарту RFC 3029 з удакладненнямі, указанымі ў табліцы 3.
Табліца 3
Патрабаванні да запаўнення палёў блока dvErrorNote
	Поле
	Патрабаванні па запаўненні

	transactionStatus.status
	поле павінна быць запоўнена значэннем «2», што адпавядае статусу «Адхілена» («REJECTED»)

	transactionStatus.statusString
	поле павінна ўтрымліваць чалавекачытэльнае апісанне паведамлення аб памылцы

	transactionStatus.failInfo
	поле запаўняецца згодна з патрабаваннямі RFC 3029; на нацыянальным узроўні пры неабходнасці могуць быць уведзены дадатковыя коды статусаў

	transactionIdentifier
	поле не запаўняецца



_____________

	ДАДАТАК № 2

	
	да Правіл прызнання электроннага лічбавага подпісу (электроннага подпісу) у электронным дакуменце і забеспячэння юрыдычнай сілы электронных дакументаў пры трансгранічным інфармацыйным узаемадзеянні юрыдычных асоб (суб’ектаў гаспадарання) з упаўнаважанымі органамі дзяржаў – членаў Еўразійскага эканамічнага саюза і Еўразійскай эканамічнай камісіяй з выкарыстаннем службы даверанага трэцяга боку 



ПАТРАБАВАННІ
да электронных дакументаў
1. Гэты дакумент устанаўлівае патрабаванні да электронных дакументаў, пацвярджэнне сапраўднасці якіх можа быць выканана з выкарыстаннем службы даверанага трэцяга боку ў адпаведнасці з Правіламі прызнання электроннага лічбавага подпісу (электроннага подпісу) у электронным дакуменце і забеспячэння юрыдычнай сілы электронных дакументаў пры трансгранічным інфармацыйным узаемадзеянні юрыдычных асоб (суб’ектаў гаспадарання) з упаўнаважанымі органамі дзяржаў – членаў Еўразійскага эканамічнага саюза і Еўразійскай эканамічнай камісіяй з выкарыстаннем службы даверанага трэцяга боку, зацверджанымі Рашэннем Калегіі Еўразійскай эканамічнай камісіі ад 22 жніўня 2023 г. № 120.
2. Да электроннага дакумента прад’яўляюцца наступныя патрабаванні:
а) памер файла са змесцівам электроннага дакумента павінен адпавядаць патрабаванням, устаноўленым Правіламі электроннага абмену данымі ў інтэграванай інфармацыйнай сістэме знешняга і ўзаемнага гандлю, зацверджанымі Рашэннем Калегіі Еўразійскай эканамічнай камісіі ад 27 студзеня 2015 г. № 5;
б) структура электроннага лічбавага подпісу (электроннага подпісу) (далей – ЭЛП) электроннага дакумента павінна адпавядаць стандарту RFC 5652 (Cryptographic Message Syntax (CMS) https://datatracker.ietf.org/doc/html/rfc5652) або стандарту RFC 5126 (CMS Advanced Electronic Signature (CAdES) https://datatracker.ietf.org/doc/rfc5126), таксама дапускаецца выкарыстанне нацыянальных стандартаў дзяржаў – членаў Еўразійскага эканамічнага саюза, заснаваных або адаптаваных на базе CMS або CADES;
в) алгарытмы фарміравання ЭЛП, а таксама алгарытмы вылічэння хэш-значэнняў, якія выкарыстоўваюцца пры фарміраванні ЭЛП, вызначаюцца згодна з дадаткам № 8 да Палажэння аб абмене электроннымі дакументамі пры трансгранічным узаемадзеянні органаў дзяржаўнай улады дзяржаў – членаў Еўразійскага эканамічнага саюза паміж сабой і з Еўразійскай эканамічнай камісіяй, зацверджаным Рашэннем Калегіі Еўразійскай эканамічнай камісіі ад 28 верасня 2015 г. № 125;
г) у склад ЭЛП павінен уключацца сертыфікат ключа праверкі ЭЛП.
3.  Асноўным фарматам падпісання электронных дакументаў ЭЛП з’яўляецца CMS. Нароўні з асноўным фарматам могуць выкарыстоўвацца такія стандарты, як CAdES, PAdES, XAdES, XMLDSIG.

	ДАДАТАК № 3

	
	да Правіл прызнання электроннага лічбавага подпісу (электроннага подпісу) у электронным дакуменце і забеспячэння юрыдычнай сілы электронных дакументаў пры трансгранічным інфармацыйным узаемадзеянні юрыдычных асоб (суб’ектаў гаспадарання) з упаўнаважанымі органамі дзяржаў – членаў Еўразійскага эканамічнага саюза і Еўразійскай эканамічнай камісіяй з выкарыстаннем службы даверанага трэцяга боку 




ПАТРАБАВАННІ
да структуры і фармату паведамленняў, якія выкарыстоўваюцца пры ўзаемадзеянні з давераным трэцім бокам
[bookmark: _Ref389563455]1.  Гэты дакумент утрымлівае патрабаванні да структуры і фармату паведамленняў, абмен якімі выконваецца ў адпаведнасці з Правіламі прызнання электроннага лічбавага подпісу (электроннага подпісу) у электронным дакуменце і забеспячэння юрыдычнай сілы электронных дакументаў пры трансгранічным інфармацыйным узаемадзеянні юрыдычных асоб (суб’ектаў гаспадарання) з упаўнаважанымі органамі дзяржаў – членаў Еўразійскага эканамічнага саюза і Еўразійскай эканамічнай камісіяй з выкарыстаннем службы даверанага трэцяга боку, зацверджанымі Рашэннем Калегіі Еўразійскай эканамічнай камісіі ад 22 жніўня 2023 г. № 120 (далей – Правілы прызнання ЭЛП).
2. Паведамленні павінны фарміравацца ў адпаведнасці з Правіламі электроннага абмену данымі ў інтэграванай інфармацыйнай сістэме знешняга і ўзаемнага гандлю, зацверджанымі Рашэннем Калегіі Еўразійскай эканамічнай камісіі ад 27 студзеня 2015 г. № 5 (далей – Правілы электроннага абмену данымі).
Усе паведамленні адносяцца да класа службовых паведамленняў.
3. Пры апісанні паведамленняў выкарыстоўваюцца прасторы імён згодна з табліцай 1.
Табліца 1
Пералік прастор імён дакумента
	Прэфікс
	Ідэнтыфікатар прасторы імён

	vsd
	urn:EEC:TTP:VSD:v1.0

	soap
	У адпаведнасці з Правіламі электроннага абмену данымі

	wsa
	У адпаведнасці з Правіламі электроннага абмену данымі


4. Да паведамленняў, якія ўтрымліваюць запыт да даверанага трэцяга боку на пацвярджэнне сапраўднасці электроннага дакумента (далей – уваходныя паведамленні), прад’яўляюцца наступныя агульныя патрабаванні:
а) элемент загалоўка wsa:То павінен утрымліваць лагічны адрас сэрвісу даверанага трэцяга боку, які забяспечвае выкананне працэдур, прадугледжаных Правіламі прызнання ЭЛП. Для ідэнтыфікацыі такога сэрвісу павінен выкарыстоўвацца лагічны адрас наступнага фармату:
EAEU://< ідэнтыфікатар сегмента >/CA/TTP/VSD, 
дзе «<ідэнтыфікатар сегмента>» – ідэнтыфікатар сегмента інтэграванай інфармацыйнай сістэмы Еўразійскага эканамічнага саюза, які фарміруецца згодна з Правіламі электроннага абмену данымі;
б)  элемент загалоўка wsa:ReplyTo/wsa:Address павінен утрымліваць лагічны адрас ініцыятара запыту (упаўнаважанага органа дзяржавы – члена Еўразійскага эканамічнага саюза або даверанага трэцяга боку атрымальніка), які забяспечвае апрацоўку паведамленняў у адказ, што ўтрымліваюць квітанцыю даверанага трэцяга боку;
в)  элемент загалоўка wsa:Action павінен утрымліваць наступнае значэнне: int://SR/TTP/VSD/ForeignSignature/Check;
г) у цела (soap:Body) уключаецца структура запыту да даверанага трэцяга боку згодна з табліцай 2.
Табліца 2
Рэквізітны склад структуры запыту да даверанага трэцяга боку
	Імя рэквізіту
	Апісанне рэквізіту
	Тып даных
	Мн.

	1. Запыт
(vsd:Request)
	абарачальны элемент запыту
	xs:base64Binary
	1

	
	1.1. Змест запыту
	змест запыту ў двайковым фармаце
	
	1



5.  З мэтай аптымізацыі працэсу перадачы запыту ў двайковым фармаце змест запыту павінен перадавацца ў выглядзе MIME-часткі, аформленай згодна з Правіламі электроннага абмену данымі.
6. У залежнасці ад вынікаў апрацоўкі ўваходнага паведамлення давераны трэці бок накіроўвае ў адказ:
а) паведамленне ў адказ, у якім у цела (soap:Body) уключана квітанцыя даверанага трэцяга боку, – у выпадку штатнага выканання працэдур пацвярджэння сапраўднасці; 
б) тэхналагічнае паведамленне аб памылцы – у выпадку ўзнікнення памылкі апрацоўкі паведамлення і (або) зместу запыту. 
7. Да паведамлення ў адказ прад’яўляюцца наступныя патрабаванні:
а) элемент загалоўка wsa:To павінен утрымліваць значэнне элемента wsa:ReplyTo/wsa:Address уваходнага паведамлення;
б) элемент загалоўка wsa:From/wsa:Address павінен утрымліваць лагічны адрас сэрвісу даверанага трэцяга боку, які забяспечвае выкананне працэдур, прадугледжаных Правіламі прызнання ЭЛП; фармат адраса прыведзены ў падпункце «а» пункта 4 гэтага дакумента;
в) элемент загалоўка wsa:RelatesTo RelatesTo павінен утрымліваць значэнне элемента wsa:MessageId уваходнага паведамлення;
г)  элемент загалоўка wsa:Action павінен утрымліваць наступнае значэнне: int://SR/TTP/VSD/Receipt; 
д)  у цела (soap:Body) уключаецца структура, якая ўтрымлівае квітанцыю даверанага трэцяга боку, згодна з табліцай 3.
Табліца 3
Рэквізітны склад структуры, якая ўтрымлівае квітанцыю 
даверанага трэцяга боку
	Імя рэквізіту
	Апісанне рэквізіту
	Тып даных
	Мн.

	1. Квітанцыя
(vsd:Receipt)
	абарачальны элемент квітанцыі
	xs:base64Binary
	1

	
	1.1. Змест квітанцыі
	змест квітанцыі ў двайковым фармаце
	
	1



8. З мэтай аптымізацыі працэсу перадачы квітанцыі даверанага трэцяга боку ў двайковым фармаце змест квітанцыі павінен перадавацца ў выглядзе MIME-часткі, аформленай згодна з Правіламі электроннага абмену данымі.
9. Да тэхналагічнага паведамлення аб памылцы прад’яўляюцца наступныя патрабаванні:
а) элемент загалоўка wsa:To павінен утрымліваць значэнне элемента wsa:ReplyTo/wsa:Address уваходнага паведамлення;
б)  элемент загалоўка wsa:From/wsa:Address павінен утрымліваць лагічны адрас сэрвісу даверанага трэцяга боку, які забяспечвае выкананне працэдур, прадугледжаных Правіламі прызнання ЭЛП; фармат адраса прыведзены ў падпункце «а» пункта 4 гэтага дакумента;
в) элемент soap:Code/soap:Subсode/soap:Value павінен утрымліваць код адной з тыпавых памылак, прадугледжаных Правіламі электроннага абмену данымі, або адно са значэнняў, указаных у табліцы 4.
Табліца 4
Коды памылак
	Клас памылкі
	Код памылкі
	Апісанне і асаблівасці прымянення

	soap:Sender
	ttp:InvalidSOAPRequest
	структура цела ўваходнага SOAP-паведамлення не адпавядае ўстаноўленым патрабаванням


	soap:Sender
	ttp: InvalidDVCSRequest
	структура запыту DVCSRequest не адпавядае ўстаноўленым патрабаванням


	soap:Sender
	ttp: InvalidDocument
	структура электроннага дакумента не адпавядае ўстаноўленым патрабаванням 


	soap:Sender
	ttp:TTPNotFound
	давераны трэці бок не змог вызначыць юрысдыкцыю, у якую трэба адправіць запыт


	soap:Sender
	ttp:Timeout
	давераны трэці бок атрымальніка не атрымаў ад даверанага трэцяга боку адпраўшчыка квітанцыю даверанага трэцяга боку адпраўшчыка на працягу часу, устаноўленага Правіламі прызнання ЭЛП;



г) элемент цела паведамлення soap:Fault/soap:Detail павінен утрымліваць SOAP-канверт разам са змесцівам цела і загалоўкамі ўваходнага паведамлення, аформлены ў адпаведнасці з Правіламі электроннага абмену данымі.

